Komisijos sprendimas
1994 m. spalio 14 d.
iš dalies pakeičiantis Sprendimą 92/452/EEB, dėl embrionų surinkimo ir embrionų gamybos grupių, patvirtintų trečiosiose šalyse eksportuoti galvijų embrionus į Bendriją, sąrašų sudarymo
(tekstas svarbus EEE)
(94/678/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą naminių galvijų embrionais ir jų importą iš trečiųjų šalių [1], su paskutiniais pakeitimais, padarytais Komisijos sprendimu 94/113/EB [2], ypač į jos 8 straipsnį,
kadangi Komisijos sprendime 92/452/EEB [3] su paskutiniais pakeitimais, padarytais Sprendimu 94/608/EB [4], yra nustatytas embrionų surinkimo grupių, patvirtintų trečiosiose šalyse eksportuoti galvijų embrionus į Bendriją, sąrašas;
kadangi pagal Tarybos direktyvą 93/52/EEB [5] trečiosios šalys gali leisti embrionų gamybos grupėms teikti importuoti į Europos Bendriją in vitro apvaisintus arba gautus embrionus;
kadangi Jungtinių Amerikos Valstijų kompetentingos institucijos pateikė embrionų gamybos grupių sąrašą ir jų embrionų surinkimo grupių sąrašo pakeitimus, o Čekijos Respublika ir Izraelis pateikė jų teritorijoje patvirtintus embrionų surinkimo grupių sąrašus;
kadangi, atsižvelgiant į Europos ekonominės erdvės sutarties nuostatas, importuojant galvijų embrionus iš Austrijos nėra būtina turėti embrionų surinkimo grupių sąrašą;
kadangi dabar būtina iš dalies pakeisti Sprendimą 92/452/EEB, kad būtų oficialiai patvirtintos Jungtinių Amerikos Valstijų embrionų gamybos grupės ir Čekijos Respublikos bei Izraelio embrionų surinkimo grupės;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 92/452/EEB iš dalies keičiamas taip:
1) pavadinime po "embrionų surinkimo grupių" įterpiama "ir embrionų gamybos grupių";
2) priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1994 m. spalio 14 d.